ད་ལྟོའི་གནས་སྟངས་ལུ་ཆ་དཔག་པ་ཅིན་བརྡ་བརྒྱུད་བཟུམ་ཅིག་ལུ་ཆ་བཞག་རུང་ངན་ལྷད་ཀྱི་གནད་དོན་ཅིག་ནང་གཞུང་སྐྱོང་གི་ཆེ་མཐོའི་གོ་གནས་འཆང་མི་ཅིག་འབྲེལ་བ་ཡོད་པ་ཅིན་བརྡ་བརྒྱུདཔ་ཅིག་གིས་གནས་ཚུལ་རྩོམ་སྒྲིག་འབད་ནི་ལུ་མགོ་རྙོགས་དྲག་སྦེ་གནད་དོན་དེ་འགོ་ལས་མཇུག་ཚུན་ཧིང་སངས་ས་སྦེ་གནས་ཚུལ་བཏོན་ནི་འཇམ་ཏོང་ཏོ་མིན་ནུག།ག་དེམ་ཅི་སྦེ་གནས་ཚུལ་བཀྲམ་ད་པ་ཅིན་དབང་ཚད་ཅན་དེ་གིས་བརྡ་བརྒྱུད་ལས་ཁང་དེ་ལུ་ཧེད་བཏགས་འཚོལ་རུང་རྒྱབ་གཏད་ཀྱི་བཅའ་ཁྲིམས་ཅིག་མེདཔ་ལས་བརྟེན་མཇུག་ལུ་ཕམ་ཤོ་ར་གནས་ཚུལ་རྩོམ་སྒྲིགཔ་དེ་ཨིན་པས།གནད་དོན་གཞན་མི་ཡང་གནས་ཚུལ་བསྡུ་ལེན་པ་ཅིག་གིས་གནད་དོན་ཅིག་གི་སྐོར་ལས་གཞུང་གི་ཆེ་མཐོའི་འགོ་དཔོན་ཅིག་ལུ་བརྡ་དོན་ལེན་རུང་འགོ་དཔོན་དེ་གིས་ལོ་རྒྱུས་སླབ་ནིའི་དང་འདོད་མེདཔ་ལས་དགོ་པའི་བརྡ་དོན་ལུ་བྱིན་བ་ལྷགཔ་སྦེ་བཞུ་མ་ཚུགས་པའི་གཏམ་སླབ་ནི་འདི་གིས་ངན་ལྷད་དང་འབྲེལ་བའི་གནད་དོན་དེ་མི་མང་གིས་མཁྱེན་མ་ཚུགསཔ་བཟུམ་ཅིག་ཨིན་པས།མ་གཞི་གནས་ཚུལ་ག་ཅི་ར་ཨིན་རུང་ཆགས་སྡང་ཕྱོགས་རིའི་དབང་ལུ་མ་ཐལ་བར་དྲང་བདེན་གྱི་གནས་ཚུལ་ཁྱབ་སྤེལ་འབད་དགོཔ་ཨིན་རུང་དུམ་གྲ་རེ་ཕྱོགས་བཟུང་སྦེ་འགྱོ་དོ་ཡོད་མི་དེ་ཡང་གནས་ཚུལ་གཅིག་བརྡ་བརྒྱུད་སོའི་གནས་ཚུལ་ནང་མ་འདྲཝ་སྦེ་ཐོན་མི་དེ་གིས་ཧ་གོ་ཚུགས་པས།དེ་འབད་ནི་འདི་གིས་བཅའ་ཁྲིམས་ཅིག་ཡོད་པ་ཅིན་དེ་ཚུ་ཡང་གཅིག་མཚུངས་དང་དྲང་བདེན་སྦེ་ཧ་གོ་ཚུགས་ནིའི་ཕན་པ་འདུག་ཟེར་ཞུ་ནི་ཨིན།